José Luis Gil

José Luis Gil Sanz, nado en Zaragoza o 9 de decembro de 1957, é un actor de cine, televisión e teatro español, ademais de director de dobraxe.

 Traxectoria 
Naceu en Zaragoza o 9 de decembro de 1957. O seu papel máis coñecido é o de Juan Cuesta na serie de televisión humorística Aquí no hay quien viva, pasando posteriormente a interpretar o personaxe de Enrique Pastor na continuación en Telecinco, La que se avecina. No entanto, leva na dobraxe desde finais da década de 1970; na súa carreira dobrou a actores como Patrick Swayze, Tim Allen, Hugh Grant e Woody Harrelson.

Con só vinte anos foi contratado en exclusiva polos estudios de dobraxe Exa de Madrid, e foi entón cando comezou a súa carreira como actor de dobraxe. Tamén dirixiu e protagonizou a dobraxe de varias producións de Walt Disney Pictures, entre as que destacan Tarzán, a triloxía de películas de Toy Story (Toy Story, Toy Story 2 e Toy Story 3) dobrando a Buzz Lightyear, e Atopando a Nemo. Ademais de prestar a súa voz a dobraxes de ficción, colabora asiduamente en publicidade como locutor.

Tamén foi actor infantil en case corenta programas dramáticos como Estudio 1, Teatro de siempre e Novela, así como en tempadas infantís do Teatro Español e o Teatro da Zarzuela de Madrid, con representacións para os máis pequenos, de obras como As aventuras de Tom Sawyer.

Membro dun grupo de teatro afeccionado ata os 16 anos, dedicouse fundamentalmente á interpretación de obras clásicas. Tras esta etapa, reincorporouse ao teatro profesional na compañía de José Calvo, ao que considera o seu mestre. Despois actuou con outras compañías no Teatro Lara e no Teatro María Guerrero, entre outros.

Entre os anos 1992 e 1996 formou parte, xunto a Antonio Hernández e Alfredo Cernuda, do trío de humor Entretrés, actuando no Teatro Marquina, así como en numerosos programas de televisión, onde tamén protagonizou as series Fernández y familia (Telecinco) e Los Cañete (Forta) e facendo colaboracións en El comisario e Agente 700.

En teatro realizou varias obras: Tres versiones de la vida, de Yasmina Reza, Salir del armario, de Francis Veber, Ser o no ser, de Ernst Lubitsch, e Fuga, de Jordi Galcerán.

En 2012 debuta como director cinematográfico coa curtametraxe Entre Cartones, un conto urbano sobre a indixencia protagonizado por Carolina Noriega e o propio José Luis Gil.

No persoal, está casado coa tamén actriz Carolina MontijanoCarolina Montijano e son pais de tres fillos. É xenro da tamén actriz Matilde Conesa.

 Filmografía 
Entre outros filmes:
Como actor de imaxe en cine
 1980: Con el culo al aire
 1991: Cómo levantar 1000 kilos
 1994: Todo es mentira
 1996: Teresa y Vanessa
 1999: Lisboa
 2002: En la ciudad sin límites
 2009: Fuga de cerebros
 2010: El contratiempo (curtametraxe)
 2011: G (curtametraxe)
 2012: Entre Cartones (curtametraxe)

Como actor de dobraxe en cine
 1979: La vida de Brian
 1983: The Outsiders.
 1987: Dirty Dancing
 1988: ¿Quién engañó a Roger Rabbit?
 1989: No matarás... al vecino
 1990: Dark Angel
 1994: Ace Ventura: Un detective diferente
 1994: El cuervo
 1995: Braveheart
 1995: Nueve meses
 1995: Toy Story
 1996: Independence Day
 1996: Días Extraños
 1996: Showgirls
 1996: James and the Giant Peach
 1997: Volcano
 1998: El gran Lebowski
 1998: La leyenda del pianista en el océano
 1999: Runaway Bride
 1999: Tarzán
 1999: Toy Story 2
 2000: Buzz Lightyear, Comando Estelar: La aventura comienza
 2001: Band of Brothers
 2002: Peter Pan 2: Regreso al País de Nunca Jamas
 2003: Finding Nemo
 2005: El sueño de una noche de San Juan
 2005: Valiant
 2006: A Scanner Darkly
 2006: Little Miss Sunshine
 2007: Donkey Xote
 2007: Locos por el surf
 2010: Toy Story 3

 Televisión 
Entre outras series:
Como actor de imaxe en televisión
 1998: Fernández y familia
 2001: Agente 700
 2001: El comisario
 2003-2006: Aquí no hay quien viva
 2007-: La que se avecina
 2010: Felipe y Letizia

Como actor de dobraxe en televisión
 1975: La abeja Maya
 1976-1984: Apartamento para tres
 1981: D'Artacán y los tres mosqueperros
 1983: Fraggle Rock
 1984: Ashita no Joe
 1989: Yo, Claudio (redoblaxe)
 1991-1999: Un chapuzas en casa
 1995: The X-Files
 2000: Buzz Lightyear: guardianes del espacio
 2001: Band of Brothers
 2012: Uno para todas

 Teatro 
Entre outras obras:
 2006-2007: Tres versiones de la vida
 2007: Salir del armario
 2008: Voz en off na obra Los 39 escalones, adaptación de Hitchcock.
 2009: Te veo
 2009: Ser o no ser
 2010-2012: Fuga
 2013: Una más y nos vamos

 Premios 
Premios da Unión de Actores
 Ano  Categoría  Traballo  Resultado 2005  Mellor actor protagonista de televisión  Aquí no hay quien viva  Candidato 2006  Mellor actor protagonista de televisión  Aquí no hay quien viva  Gañador

Outros premios
 Premio Ercilla de Teatro (XXVII edición) polo seu papel na obra Ser o no ser (2011).
 X edición do Festival Internacional de Curtametraxes de Torrelavega, Premio "Julio Núñez" polo seu papel na curtametraxe El contratiempo (2010).

 Notas 

 Véxase tamén 
 Ligazóns externas 


Categoría:Actores de España
Categoría:Actores de televisión de España
Categoría:Actores de teatro de España
Categoría:Actores de cinema de España
Categoría:Actores de dobraxe
Categoría:Nados en Zaragoza
Categoría:Nados en 1957